  Виталий Пронин Вавож Гуртэз чылкыт но чебер карозы Вавож ёросысь Ӟамбай муниципал кылдытэтэн кивалтӥсь Сергей Александров ивортэмъя, та нуналъёсы гуртын утялтӥськон ортчоз.Отчы пыриськозы ваньмыз ужаны быгатӥсь адямиос. Асьсэ юртъер котырзэс утялтэм сяна, гурт вќзысь турынэз турналозы, жуг-жагез бичалозы. Егитъёс но бадӟым классъёсын дышетскись нылъёс но пиос гурт котырысь ошмесъёсты но шур дуръёсты сузялозы. Ошмесъёс Ӟамбайын маке мында. Колхоз ульчаосысь но гуртэ пырон сюресъёсты тупатъяны чакла. Культура юртын но уж тырмыт. Отысь вошъялозы выж пулъёссэ, вӧлдэтсэ, укно янакъёссэ но ӧсъёссэ.Глазов Одолё куакаос Глазов городын куакаос адямиосты кокчаны кутскизы.Нуналлы быдэ адямиос вылэ тылобурдоос омырскыло. Оло, бурдоос урмон висёнэн черламын? Фаунаез утёнъя управленилэн Глазов ёросысь ёзэныз кивалтӥсь Олег Варанкин ивортэмъя, тылобурдоос урмонэн уг висё, соослэн пи лобатон вакытсы вуэмын, куд-огез пиоссы усё но, дыр. Соин ик калык вылэ омырскон учыръёс кылдо. Куакапиосты кие ӧвӧл кутоно: куакаос туж визьмоесь, пунэмзэ берыктыны быгато.Со сяна, берло дыре укыр трос жаг куян интыос кылдэмын. Отын тылобурдоос уллёен бугыръясько.Балезино Вормизы етӥзъёсыз «Кестымский» хозяйствоын тракторен гырисьёс куспын ӵошатскон ортчиз.Соос тракторенызы но агрегатэнызы техосмотр ортчизы, техникаез тодэм-валамзэс возьматӥзы, гыризы-кизизы, техникаез быгатыса нуллӥзы. Вожвылъяськонэ 22 механизатор пыриськиз. Ужрадэз усьтӥз ёросысь устоез механизатор, 37 ар џоже «Развитие» эштосын тыршем Владимир Князев. Жюриын пукисьёс дунъямъя, вормизы «Восход» ООО-ысь Александр Князев но Балезино политехникумысь студент, та вожвылъяськонысь тужгес но егитэз Илья Калинин. Соос быдэн 19 балл люказы.Эгра Тани мынам гуртэ Гурт удысын лыдъян-чотан ужрадлы дасяськыса, ёросын аспӧртэмлыко суредъёс дасязы.Ёросысь нылпиос понна «Тани мынам гуртэ» вожвылъяськон радъямын вал. Отчы 19 огазеяськонысь (школа, нылпи сад, библиотека, клуб но мукет) 225 уж вуиз. Ма гинэ суредаллямтэ: пудо, лудын ужась техника, дано адямиос... Та вие тужгес усто ужъёсты ёросысь суреданъя галереяысь адӟыны луэ. Пӧсь йӧтӥз жюриын пукисьёслы, вормисьёсты шараян вылысь кема йырзэс тӥязы. Конкурсын вормисьёс синпель кузьымен пусъемын. Ужрадэ люкаськемъёслы шулдыр мылкыд кузьмаз Лӧпшо Педунь. Борддоре ошем суредъёс пӧлысь аслэсьтыз туссэ адӟыса, со воксё лӧптӥз.Иж Шишкинлы шуныт кылъёс Та нуналъёсы Тодосчиослэн юртазы экономика наукаосъя докторлэсь, профессорлэсь Михаил Шишкинлэсь 75 арес тырмонзэ пусйизы.Жаляса верано, тазалыкез лябен Михаил Иванович ужрадэ лыктыны ӧз быгаты. Солэн улэм-вылэменыз люкаськем калыкез тодматӥз Тодосчиослэн юртэнызы кивалтӥсь, тодосчи Иван Рысин. Ӵош дышетскем но ужам эшсы сярысь шунытэсь кылъёс веразы пӧртэм вузъёсысь тодосчиос но преподавательёс. Кырӟан-веранъёсын шулдыртӥз Дэри ёросысь Шудья гуртысь нылкышноослэн «Туклячиос» коллективзы.Кияса Нылпи площадкаос улӟо Кияса черкогуртысь Строительёслэн ульчазы берло аръёсы син шоры йӧтымон воштӥське - нылпиослы шудон площадкаос лэсьтӥсько.Та уж борды ас мылкыд каремезъя басьтӥськиз та ульчаын ик улӥсь, шутэтскыны потытозяз ёрос библиотекаын ужам Фаина Кретинина. Нылпиослы шудон инты лэсьтон пумысен со кытӥ ке кураськыса ӧз ветлы, ачиз уж борды ӝабыр-ӝабыр басьтӥськиз. Кылем арын бадӟым классъёсын дышетскись нылпиосын ӵош тыршизы вал. Нош туэ 4-6 аресъем пичи нылъёс но пиос шудэм улсын киязы кисточкаос кутӥзы, буяськыны шӧтазы. Анай-атайёс площадкаосы ӟечыранъёс, ӝӧкъёс но пуконъёс лэсьтыса пуктыло. Строительёслэн ульчаязы улӥсьёслэсь мукет урамъёсын улӥсьёс но адӟем карыны кутскизы: нылпиоссылы шудыны интыос лэсьтыло.Алнаш Лумбыт кузёяськоз кино Байтэрек школаысь лагерьын шутэтскись нылпиослы тэк улыны маза ӧвӧл.Соос доры гуртысь библиотекарь Алевтина Тарасова но культура юртысь методист Любовь Батаршина ялан ветло. Кылсярысь, 6-тӥ июне, Александр Пушкинлэн вордскем нуналэзлы сӥзьыса, бадӟым ужрад ортчытӥзы. Нош вуоноез ужрадзы сӥземын луоз Кинолэн арезлы. Бадӟым классъёсын дышетскись нылпиос но дышетӥсьёс, воспитательёс куспын киноез но литератураез тодэмзы пумысен ӵошатскон ортчоз. Байтэрекын со нуналэ лумбыт кузёяськоз кино. Вормисьёс басьтозы синпель кузьымъёс но таукаронъёс. Пичи Пурга Таӵеез ӧй вал на 12-тӥ инвожое Пичи Пурга ёрослэн Гыронбыдтон праздникез тымет дурын сылӥсь Столярово гурт вӧзын ортчиз.Отын нырысьсэ егит воргоронъёс понна «Кын корт куртчон» шоу радъяз ёрос культура юртысь методист Елена Пименова. Учкисьёс но конкурсэ пыриськисьёс шуизы: милям таӵеез ӧй вал на. Вожвылъяськонын асьсэлэсь кырӟаны-вераны быгатэмзэс, кибашлы луэмзэс но шаплы выремзэс 6 воргоронъёс возьматӥзы. Сцена вылын одӥг дыре кин гын сапег кышъяз, кин кырӟаз-вераз, кин кортӵог шонеръяз, кин ведра кал лэсьтӥз, кин пу вандӥз. Жюриын пукисьёс котыр ласянь ӟеч дунъет сётӥзы Вуж Мӧнья гуртысь Павел Тепляковлы. Вормисе потэм муртлы 1 сюрс манет уксё сётӥзы. 2-тӥ но 3-тӥ интыосты басьтӥзы Брангуртысь Игорь Петров но Эдэйгуртысь Григорий Соловьёв.     